钦定古今图书集成/明伦汇编/人事典/第093卷 > 《掩役夫张进骸》唐·柳宗元
## 钦定古今图书集成/明伦汇编/人事典/第093卷 > 《掩役夫张进骸》唐·柳宗元

“生死悠悠尔，一气聚散之。偶来纷喜怒，奄忽已复辞。
为役孰贱辱，为贵非神奇。一朝纩息定，枯朽无妍媸。
生平勤皂枥，锉秣不告疲。既死给槥椟，葬之东山基。
奈何值崩湍，荡析临路垂。髐然暴百骸，散乱不复支。
从者幸告余，眷之涓然悲。猫虎获迎祭，犬马有盖帷。
伫立唁尔魂，岂复识此为。”畚锸载埋瘗，沟渎护其危。
“我心得所安，不谓尔有知。掩骼著春令，兹焉适其时。
及物非吾事，聊且顾尔私。”